אוניברסיטת ביילור

אוניברסיטת ביילור (באנגלית: Baylor University) היא אוניברסיטת מחקר בפטיסטית פרטית בווייקו, טקסס, ארצות הברית. היא נוסדה בשנת 1845 על ידי הקונגרס של רפובליקת טקסס. הקמפוס של האוניברסיטה, השוכן באמצע הדרך בין מטרופולין דאלאס-פורט וורת'-ארלינגטון לבין בירת המדינה אוסטין, משתרע על פני כאלף אקר (כ-400 הקטאר). האוניברסיטה, שנקראת על שם רוברט אמט בלדסו ביילור (R. E. B. Baylor), ששימש כשופט בבית משפט העליון של רפובליקת טקסס, מסונפת לוועידה הכללית הבפטיסטית של טקסס. נכון לסתיו 2024, בביילור לומדים כ-20,626 סטודנטים (14,915 לתואר ראשון ו-5,711 לתואר שני) והיא אחת מ-146 אוניברסיטאות בארצות הברית המוגדרות בסיווג קרנגי למוסדות השכלה גבוהה בדרג R1 – הוצאות מחקר ותפוקות דוקטורים גבוהות מאוד. לביילור 17 קבוצות ורסיטי (ספורט מכללות) – שבע לגברים ועשר לנשים, המתחרות באזור ביג 12 של חטיבה I של ה-NCAA. הקבוצות, שמכונות ה"ברס" (Baylor Bears), משחקות בצבעים ירוק וזהב, וזכו בסך הכל בחמש אליפויות NCAA: אחת בטניס גברים (2004), אחת בכדורסל גברים (טורניר אליפות המכללות בכדורסל 2021) ושלוש בכדורסל נשים (טורניר אליפות המכללות בכדורסל נשים 2005, 2012 ו-2019). היסטוריה בשנת 1841 הוחלט בישיבת איגוד הבפטיסטים המאוחדים לאמץ את הצעתם של הכומר ויליאם מילטון טריון ורוברט אמט בלדסו ביילור (R. E. B. Baylor) להקים אוניברסיטה בפטיסטית ברפובליקת טקסס. האוניברסיטה נקראה על שם ביילור, שכיהן כחבר בית הנבחרים של קנטקי, בית הנבחרים של אלבמה ובית הנבחרים של ארצות הברית מאלבמה מטעם המפלגה הוויגית. היו שבתחילה רצו לקרוא לאוניברסיטה החדשה "סן חסינטו", על שם הקרב המכריע במהפכה הטקסנית בו ניצחו הטקסנים את מקסיקו. בסתיו 1844 עתרה אגודת החינוך הבפטיסטי של טקסס לקונגרס של רפובליקת טקסס בבקשה להקים אוניברסיטה בפטיסטית. נשיא הרפובליקה אנסון ג'ונס חתם על חוק הקונגרס ב-1 בפברואר 1845, ובכך ייסד רשמית את אוניברסיטת ביילור. המייסדים בנו את קמפוס האוניברסיטה המקורי בעיר אינדפנדנס. הכומר ג'יימס האקינס, המיסיונר הבפטיסטי הראשון בטקסס, היה מגייס הכספים הראשון של ביילור, ונחשב לאב המייסד השלישי של האוניברסיטה. מנהיג המהפכה הטקסנית, סם יוסטון, תרם את התרומה הראשונה בסך 5,000 דולר להקמת האוניברסיטה. בשנת 1849 התחילו ביילור ואבנר ס. ליפסקום, שופט בית משפט העליון של טקסס, ללמד שיעורים ב"מדע המשפט", מה שהפך את ביילור לאוניברסיטה הראשונה בטקסס והשנייה ממערב למיסיסיפי שלימדה משפטים. במהלך תקופה זו קיבל סטיבן דקאטור רואו את התואר הראשון שהוענק על ידי ביילור. האישה הראשונה שקיבלה תואר אקדמי מהאוניברסיטה, מרי קוואנו ג'נטרי, עשתה זאת בשנת 1855. במהלך מלחמת האזרחים האמריקנית עזבו סטודנטים גברים רבים את האוניברסיטה על מנת להילחם בצבא הקונפדרציה. לאחר תבוסתה של קונפדרציית המדינות של אמריקה המלחמה החלה העיר אינדיפנדנס להתדרדר, וב-1885 עברה האוניברסיטה לווייקו. ב-1887 חזרה האוניברסיטה לחינוך מעורב מגדרית, לאחר שדגלה בחינוך נפרד מגדרית מאז 1851. האוניברסיטה קיבלה לראשונה סטודנטים אפרו-אמריקאים בשנת 1964. הבוגר השחור הראשון היה רוברט גילברט. איסור על צורות שונות של התנהגות מינית, כולל "מעשים הומוסקסואליים", היה תקף בקוד ההתנהגות של האוניברסיטה עד שנת 2015. בשנת 2021 פרסמה ביילור דוח היסטורי עצמאי המכיר בבעלות על עבדים בעבר ובתמיכה בקונפדרציה על ידי ר. א. ב. ביילור ושני מייסדים נוספים. מוסדות לימודיים באוניברסיטה המכללה לאמנויות ומדעים בית הספר לעבודה סוציאלית על שם דיאנה ר. גרלנד הסמינר התאולוגי על שם ג'ורג' וו. טרואט בית ספר לתארים מתקדמים בית הספר לעסקים של האנקמר קולג' ההצטיינות בית הספר למשפטים בית הספר לסיעוד על שם לואיז הרינגטון מכללת רובינס לבריאות ומדעי האדם בית הספר לחינוך בית הספר להנדסה ומדעי המחשב בית הספר למוזיקה בוגרים בולטים ערך מורחב – קטגוריה: בוגרי אוניברסיטת ביילור ספורטאים ערך מורחב – קטגוריה: כדורסלני אוניברסיטת ביילור מייקל ג'ונסון, אתלט זוכה ארבע מדליות זהב אולימפיות ושיאן העולם לשעבר ג'רמי וורינר, אתלט זוכה שלוש מדליות זהב ומדליית כסף אולימפית, שיאן העולם לשעבר קיי סי לייטפוט, אתלט המתחרה בקפיצה במוט דניס לינדסי, ג'נרל מנג'ר של יוטה ג'אז מה-NBA מייקל ויליאמס, כדורסלן עבר ב-NBA ויני ג'ונסון, כדורסלן עבר שזכה עם דטרויט פיסטונס בשתי אליפויות ה-NBA טוריאן פרינס, כדורסלן מילווקי באקס מה-NBA אפיי יודו, כדורסלן עבר אמריקאי-ניגרי ב-NBA שזכה עם פנרבחצ'ה ביורוליג ב-2017 קרטיס ג'רלס, כדורסלן עבר שזכה עם גלאטסראיי ביורוקאפ ב-2016 ועם הפועל ירושלים באליפות המדינה בכדורסל ב-2017 קווינסי אייסי, כדורסלן עבר ב-NBA שזכה עם מכבי תל אביב באליפות המדינה בכדורסל ב-2020 ומשמש כעוזר מאמן דאלאס מאבריקס מה-NBA ג'ונתן מוטלי, כדורסלן הפועל תל אביב שזכה עימה ביורוקאפ ב-2025 איש ויינרייט, כדורסלן הפועל תל אביב שזכה עימה ביורוקאפ ב-2025 פייר ג'קסון, כדורסלן מכבי תל אביב שזכה עימה באליפות המדינה בכדורסל ב-2018 בריטני גריינר, כדורסלנית שזכתה שלוש פעמים בטורניר הכדורסל האולימפי ופעמיים באליפות העולם בכדורסל נשים ונבחרה ראשונה בדראפט ה-WNBA ‏2013. זכתה עם ביילור בטורניר אליפות המכללות בכדורסל נשים 2012 רויס אוניל, כדורסלן פיניקס סאנס מה-NBA דביון מיטשל, כדורסלן מיאמי היט מה-NBA שזכה עם ביילור בטורניר אליפות המכללות בכדורסל 2021 קיונטה ג'ורג', כדורסלן יוטה ג'אז מה-NBA וי. ג'יי. אדג'קום, כדורסלן בהאמי בפילדלפיה 76' מה-NBA גלריה קישורים חיצוניים אתר האינטרנט הרשמי של אוניברסיטת ביילור (באנגלית) אוניברסיטת ביילור, ברשת החברתית פייסבוק אוניברסיטת ביילור, ברשת החברתית X (טוויטר) אוניברסיטת ביילור, ברשת החברתית אינסטגרם אוניברסיטת ביילור, ברשת החברתית LinkedIn אוניברסיטת ביילור, סרטונים בערוץ היוטיוב אוניברסיטת ביילור, הבלוג הרשמי אוניברסיטת ביילור, באתר פינטרסט הערות שוליים